Publication: Magyar Közlöny
Issue: MK-2005-166 (Year: 2005, Number: 166)
Era: 2004-2010
Section: 2. számú melléklet az 1129/2005. (XII. 22.) Korm. határozathoz
Paragraph Index: 1324

1. Az Igazságügyi Minisztérium elõterjesztésében az OÉT konzultációt folytatott a csõdeljárásról, a felszámolási eljárásról és a végelszámolásról szóló törvények módosításáról. A munkavállalói oldal pozitívumként értékelte, hogy a kormányoldal a törvénytervezetek OÉT bizottsági elõkészítése során a szakszervezetek több javaslatát is elfogadta. A szakszervezeti konföderációk az OÉT vitában igényelték, hogy már a járandóságok kifizetésének elsõ körében kerüljön sor a megállapodások szerinti teljes munkavállalói járandóság kiadására. Az oldal szükségesnek tartotta azt is, hogy a levont szakszervezeti tagdíj ne kerüljön beszámításra a csõdvagyonba, és ezt a törvény nevesítse. Az oldal kiemelte továbbá, hogy lehetõleg a csõdtörvény módosítási eljárásának parlamenti szakasza során, azzal összhangban kerüljön sor a bérgarancia rendszer oldal által javasolt átfogó felülvizsgálatára és módosításaira is, amelyhez vannak az oldalnak javaslatai és ebben a munkában aktívan részt kívánnak venni. A munkáltatói oldal átláthatónak, alkalmazhatónak nevezte az elõterjesztést, mely alapvetõen megfelel a gazdasági szféra igényeinek. Ugyanakkor szükségesnek tartja, hogy a most el nem fogadott javaslatait, mint például az egyéni vállalkozók helyzetének rendezését, az átfogó módosításnál a Kormány vegye figyelembe. A kormányoldal az ülésen megerõsítette a bizottsági egyeztetések eredményeit. A munkavállalói oldal javaslatai közül elfogadta, hogy a felszámolási eljárás költségeiben nevesítve jelenjenek meg a kollektív szerzõdésben biztosított juttatások, amennyiben ezek a felszámolási eljárás elõtt legalább egy évvel a kollektív szerzõdésben szerepeltek. Ugyancsak elfogadta azt a javaslatot, váljon egyértelmûvé a törvény módosítási javaslatában, hogy a szakszervezeti tagdíj a csõdvagyonnak nem része. Támogatta a bérgarancia rendszer átfogó felülvizsgálatára irányuló kezdeményezést. Egyetértett azon munkáltatói felvetéssel, hogy a csõdtörvény átfogó felülvizsgálata során az egyéni vállalkozókra vonatkozó szabályozást rendezni szükséges, különös tekintettel a fizetésképtelenség esetén követendõ eljárásokra.

Source: https://magyarkozlony.hu/hivatalos-lapok/7a9bcc35024bff6a4891f0a79ee4ef610709fe20/dokumentumok/e3dbd51d1a59aa6cc917c6663215b7bdda91c77c/letoltes